Pravne zahteve in standardi - Razpis za nakup avtobusov z nizkimi emisijami – 2019. 1 – Arriva Alpetour d o. o.

|
Razpis za nakup avtobusov z nizkimi emisijami – 2019. 1 – Arriva Alpetour d o. o.
|
bet | 4/7 | Sana | 14.10.2020 | Hajmi | 2,98 Mb. | | #12106 |
Za razpis veljajo posebni predpisi za vozilo in cestnoprometni predpisi ter drugi standardi in zavezujoča evropska zakonodaja, in sicer:
Zakon o javnem naročanju (Uradni list RS št. 91/2015 in 14/2018);
Uredba o zelenem javnem naročanju (Uradni list RS št. 51/2017);
Zakon o pravnem varstvu v postopkih javnega naročanja (Uradni list RS št. 43/2011, 63/2013, 90/2014, 60/2017);
Obligacijski zakonik (Uradni list RS št. 97/2007);
Zakon o integriteti in preprečevanju korupcije (Uradni list RS št. 69/11-UPB2);
Direktiva EU št. 2001/85 – o posebnih predpisih za vozila za prevoz potnikov z več kot osmimi sedeži poleg voznikovega sedeža in o spremembi direktiv 70/156/EGS in 97/27/ES ter naknadne spremembe;
Direktiva EU št. 2007/46/ES o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila ter Uredba ES 385/2009 in naknadne spremembe ter pravilnik UNECE št. 107/2015;
Uredba EU št. 29/09/2010 – Enotne določbe o homologaciji vozil kategorije M2 ali M3 glede na splošno konstrukcijo;
Direktiva 2004/108/ES o elektromagnetni združljivosti (EMC);
Zakon o standardizaciji (Uradni list RS št. 59/1999);
Zakon o akreditaciji (Uradni list RS št. 59/1999);
Zakon o tehničnih zahtevah za proizvode in o ugotavljanju skladnosti (Uradni list RS št. 17/2011);
Pravilnik o delih in opremi vozil ZMV-1 (Uradni list RS št. 75/17);
Uredba EGS št. 561/06 o digitalnem tahografu;
Direktiva EU št. 2005/55/ES o približevanju zakonodaje držav članic v zvezi z ukrepi, ki jih je treba sprejeti proti emisijam plinastih in trdnih onesnaževal iz motorjev na kompresijski vžig, ki se uporabljajo v vozilih, ter emisijam plinastih onesnaževal iz motorjev na prisilni vžig, ki za gorivo uporabljajo zemeljski plin ali utekočinjeni naftni plin in se uporabljajo v vozilih;
Direktiva EU št. 2007/34/ES o spremembi Direktive Sveta št. 70/157/EGS za namen njene prilagoditve tehničnemu napredku glede dovoljene ravni hrupa in izpušnega sistema motornih vozil zaradi prilagoditve tehničnemu napredku;
Direktiva EU št. 2002/44/ES o minimalnih zdravstvenih in varnostnih zahtevah v zvezi z izpostavljenostjo delavcev tveganjem, ki izhajajo iz mehanskih vibracij, z vidika izpostavljenosti voznika vibracijam;
Direktiva EU št. 95/28/ES Evropskega parlamenta o gorljivosti materialov, ki se uporabljajo za notranjo opremo določenih kategorij motornih vozil in s tem povezanih priključkov na področju varstva pred požarom;
Direktiva EU št. 2005/39/ES o spremembi Direktive Sveta 74/408/EGS o motornih vozilih glede na sedeže, njihova pritrdišča in naslone za glavo;
Direktiva EU št. 2009/33/ES o spodbujanju čistih in energetsko učinkovitih vozil za cestni prevoz;
pravilnik UNECE št. R66 – Enotne določbe za homologacijo avtobusov glede trdnosti njihove nadgradnje;
in vsa druga veljavna zakonodaja.
Seznam ponudbene dokumentacije, ki jo je treba predložiti
Ponudbena dokumentacija mora biti izdelana v slovenskem jeziku, vrednosti pa izražene v evrih. V kolikor ponudnik prilaga dokazila v tujem jeziku, morajo le-ta biti predložena v prevodu v slovenski jezik. Predstavitveni katalogi so lahko v nemškem ali angleškem jeziku.
V primeru, da ima ponudnik ali katerikoli drug gospodarski subjekt, ki sodeluje v ponudbi, sedež v državi, ki katerega od zahtevanih dokumentov dokumentacije v zvezi z oddajo javnega naročila ne izdaja, je tak dokument možno nadomestiti z zapriseženo izjavo gospodarskega subjekta pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi izvora ali v državi, iz katere oseba prihaja. Dokazila morajo biti predložena v prevodu v slovenski jezik.
V tem primeru mora ponudnik predložiti tudi veljavno pooblastilo o zastopanju ponudnika v postopku celotnega javnega naročila, vključno s pooblastilom za predložitev vseh zahtevanih dokumentov v predmetnem javnem naročilu in v morebitnem revizijskem postopku ter za podpis pogodbe. Pooblaščenec mora imeti sedež na območju RS. Vsi dokumenti, vročeni pooblaščencu, štejejo za vročene ponudniku.
Ponudbena dokumentacija se na portalu »e-JN« predložijo na naslednji način:
Razdelek »Predračun«
Ponudnik v ta razdelek vključi izpolnjene obrazce »Obrazec – Ekonomska ponudba« za sklope, za katere oddaja ponudbo v PDF datoteki. Obrazec se ob oddaji ponudbe samodejno elektronsko podpiše in je viden na javnem odpiranju ponudb.
Razdelek »ESPD - ponudnik«
Ponudnik v ta razdelek vključi elektronsko izpolnjen obrazec ESPD za ponudnika v XML obliki. V primeru skupine ponudnikov se v ta razdelek vključi samo ESPD vodilnega partnerja. Obrazec se ob oddaji ponudbe samodejno elektronsko podpiše.
Razdelek »Druge priloge«
Ponudnik v ta razdelek vključi PDF datoteke vseh ostalih zahtevanih podpisanih obrazcev in dokumentov:
Izjava o usposobljenosti ponudnika in tehnični podatki
Referenčna lista
Stroški vzdrževanja v času splošne garancijske dobe za sklope, za katere oddaja ponudbo
Izjava o izpolnjevanju zahtev iz Uredbe o zelenem javnem naročanju
Parafiran vzorec pogodbe
Tehnične Specifikacije za posamezen sklop za katerega ponudnik oddaja ponudbo
Podpisani kodeks ravnanja podjetja Arriva za poslovne partnerje
Podpisana politika za javna naročila podjetja Arriva
Razdelek »Sodelujoči«
Ponudnik v ta razdelek vključi ESPD obrazce ostalih sodelujočih gospodarskih subjektov (partnerji, podizvajalci ter subjekti, katerih zmogljivosti uporablja ponudnik). ESPD obrazci teh subjektov morajo biti s strani teh subjektov podpisani ročno, ponudnik pa v razdelek naloži sken podpisanih ESPD obrazcev v PDF obliki.
Del ponudbe, ki jo ponudnik predloži klasično
Ponudnik mora po klasični pošti (priporočeno s povratnico) poslati oz. dostaviti na naslov naročnika: Arriva Alpetour, Mirka Vadnova 8, 4000 Kranj zahtevano zavarovanje za resnost ponudbe v skladu s točko 9.2. te dokumentacije, in sicer najkasneje do roka za oddajo ponudb.
Ta del ponudbe je potrebno oddati v zaprti ovojnici, ki mora biti v levem spodnjem kotu jasno označena z napisom: “NE ODPIRAJ – JN 2019/01 – avtobusi˝. Na zadnji strani ovojnice mora biti naveden naziv in naslov ponudnika.
|
| |